Source: http://www.myslava.eu/deratizacia-na-uzemi-mesta-kosice-v-termine-od-15-04-2019-do-20-05-2019-oznam/mid/379197/.html
Timestamp: 2019-04-20 18:21:53+00:00

Document:
Deratizácia na území mesta Košice v termíne od 15.04.2019 do 20.05.2019
so sídlom v Košiciach, Ipeľská 1, 040 11 Košice
Číslo: 2019/02015-02/HŽPZ, ODP Košice, 03. 04. 2019
Regionálny úrad verejného zdravotníctva so sídlom v Košiciach (ďalej len správny orgán) ako orgán príslušný podľa § 3 ods. 1 písm. c) v spojení s prílohou č. 1 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len zák. č. 355/2007 Z. z.) v záujme predchádzania vzniku a šírenia prenosných ochorení podľa § 6 ods. 3 písm. e) v spojení s § 12 ods. 2 písm. e) zákona č. 355/2007 Z. z. a § 46 a 47 zákona č. 71/1967 Zb. o správnom konaní v znení neskorších predpisov (ďalej len „správny poriadok“) nariaďuje toto
zabezpečiť celoplošnú reguláciu živočíšnych škodcov (deratizáciu) na území mesta Košice v termíne od 15. 04. 2019 do 20. 05. 2019 takto:
Mesto Košice a jeho mestské časti na celom území mesta Košice- v objektoch v ich správe alebo vo vlastníctve a na verejných priestranstvách, a to prostredníctvom subjektov oprávnených na profesionálne vykonávanie regulácie živočíšnych škodcov. Potvrdenie o vykonaní deratizácie zaslať tunajšiemu správnemu orgánu do 31. 05. 2019.
Právnické osoby a fyzické osoby – podnikatelia -v ich alebo nimi užívaných alebo spravovaných objektoch, kanalizačných a kolektorových rozvodoch a areáloch určených na podnikanie a bývanie, vrátane objektov školských a zdravotníckych zariadení, zariadení sociálnych služieb, bytových a polyfunkčných domoch, skladoch a skládok odpadov, prostredníctvom subjektov oprávnených na profesionálne vykonávanie regulácie živočíšnych škodcov, a potvrdenie tohto subjektu o vykonaní deratizácie uchovať po dobu 3 mesiacov.
Fyzické osoby –v priestoroch rodinných domov, bytových domov a na pozemkoch, ktoré majú vo vlastníctve alebo v užívaní, a v objektoch využívaných na chov hospodárskych zvierat, a to takto: prostredníctvom subjektov oprávnených na profesionálne vykonávanie regulácie živočíšnych škodcov alebo svojpomocne, spotrebiteľsky dostupnými prípravkami, ktoré sú určené a schválené na predmetný účel, a potvrdenie o profesionálnom vykonaní deratizácie alebo pokladničný blok o kúpe prípravku, ktorý bol na predmetný účel použitý, uchovať po dobu 3 mesiacov pre účely prípadnej kontroly splnenia nariadeného opatrenia.
Tunajší správny orgán sporadicky zaznamenáva podnety občanov na výskyt hlodavcov, najmä potkanov, pri obytných domoch, na verejných priestranstvách, na neudržiavaných pozemkoch a na nezabezpečenie odstránenia uhynutých hlodavcov aj po vykonaní deratizácie. Riešenie tohto problému si vyžaduje vykonať preventívne opatrenie koordinovaným postupom všetkých dotknutých právnických a fyzických osôb na území mesta pri deratizácii v najkratšom časovom období.
Mesto Košice a jeho mestské časti sú povinné zabezpečiť celoplošnú reguláciu živočíšnych škodcov na celom území mesta Košice, nie len v objektoch v ich správe alebo vo vlastníctve ale aj na verejných priestranstvách a predložiť potvrdenie o vykonaní deratizácie tunajšiemu správnemu orgánu do 31. 05. 2019.
Zároveň upozorňujeme, že fyzické osoby-podnikatelia a právnické osoby, ktoré vykonávajú reguláciu živočíšnych škodcov ako profesionálnu činnosť, sú povinné v zmysle § 52 ods. 4 písm. b) zákona č. 355/2007 Z. z. kontrolovať účinnosť a efektívnosť vykonanej deratizácie a v zmysle § 52 ods. 4 písm. c) uvedeného zákona oznámiť začiatok každej takejto činnosti regionálnemu úradu verejného zdravotníctva písomne najneskôr 48 hodín pred jej začiatkom. V prípade porušenia týchto povinností sa fyzické osoby-podnikatelia a právnické osoby, ktoré vykonávajú reguláciu živočíšnych škodcov ako profesionálnu činnosť dopustia správneho deliktu na úseku verejného zdravotníctva.
Zber, transport a likvidáciu uhynutých hlodavcov je potrebné zabezpečiť fyzickou, resp. právnickou osobou, ktorá má na túto činnosť povolenie príslušného orgánu veterinárnej správy v zmysle zák. č. 39/2007 Z. z. o veterinárnej starostlivosti v znení neskorších predpisov.
Podľa § 53 a § 54 správneho poriadku proti tomuto rozhodnutiu možno v lehote do 15 dní odo dňa doručenia rozhodnutia podať odvolanie na tunajší správny orgán.
Toto rozhodnutie je preskúmateľné súdom podľa zákona č. 162/2015 Z. z. Správneho súdneho poriadku, a to po vyčerpaní riadnych opravných prostriedkov.
Rozhodnutie sa doručí: regionálny hygienik
Súbor na stiahnutie 2019_02015_HZPZ_MC_Myslava_opatrenie_deratizacia.doc.pdf (224 kB)
DEŇ MATIEK - 11. mája 2019 - 15.00 hod. - Kultúrny dom v Myslave
Rekonštrukcia myslavskej cesty v úseku Myslava-Maša - III. etapa - Zber komunálneho odpadu
http://www.myslava.eu/myslavska-cestamasa-rekonstrukcia.html
Prerušenie distribúcie elektriny - Chmeľniky,Myslavská,Pod horou,Pod Gruntom,Ku hájovni,Kamenný potok - 30.4.2019 - od 08:10 h do 12:30 h
Oznamujeme, že v termíne:
30.4.2019 od 08:10 h do 12:30 h
bude na úsekoch:
celá ulica Chmeľníky, ...viac...
ZMENA - Prerušenie distribúcie elektriny - Za priekopou, Myslavská, Povrazová, Pod Horou, Pod Hrabinou - 3.5.2019 - od 08:00 h do 17:00 h
3.5.2019 od 08:00 h do 17:00 h
ul. Za priekopou od č.d. 2 po ...viac...
Vyzvy srdce k pohybu - kampaň na zvýšenie pohybovej aktivity
Plagát kampane, účastnícky list (prihláška) a informácie pre detského podporovateľa sú umiestnené na webovom sídle RÚVZ Košice, v priečinku Ak ...viac...
SLOVENSKÝ VODOHOSPODÁRSKY PODNIK, š.p. - Stanovisko - Vyčistenie Myslavského potoka od nánosov
Štatistické zisťovanie - Výberové zisťovanie pracovných síl - p. Monika Mitrová
Slovenský Červený kríž, územný spolok Košice - mesto rozširuje poskytovanie sociálnych služieb - od 1. Januára 2019 - OPATROVATEĽSKÁ SLUŽBA
MČ Košice-Myslava oznamuje, že ponúka svojim obyvateľom deratizačné balíčky na ničenie škodcov (hlodavcov). Balíčky sú k dispozícii na Miestom Úrade M ...viac...

References: § 3
 § 6
 § 12
 § 46
 § 52
 § 52
 § 53
 § 54